Δείτε όλες τις τελευταίες Ειδήσεις από την Ελλάδα και τον Κόσμο, τη στιγμή που συμβαίνουν, στο Protothema.gr

Το όνομα του νέου κόμματος που αποφάσισε να ιδρύσει αποκάλυψε η πρώην βουλευτής Θεοδώρα Μεγαλοοικονόμου μιλώντας το πρωί στην τηλεόραση του ΣΚΑΪ.Το κόμμα της θα ονομάζεται ΛΥΣ.ΙΣΟ.ΛΑ. από τις λέξεις: Λυσιστράτη, Ισότητα, Λαμπιτώ.«Λυσιστράτη, η Αθηναϊκή δημοκρατική, Ισότητα μεταξύ ανδρών και γυναικών, ίσα δικαιώματα και ίσες υποχρεώσεις και η Λαμπιτώ που είναι η Σπαρτιάτισσα ολιγαρχική», εξήγησε η κ. Μεγαλοοικονόμου.Απαντώντας στο ερώτημα σε ποιον πολιτικό χώρο θα ανήκει το κόμμα της, είπε ότι θα πρόκειται για κόμμα του κέντρου που δεν θα έχει χρώμα. Εξήγησε ότι θα απευθύνετε κυρίως στις γυναίκες και στις ευάλωτες ομάδες.«Λέει το Σύνταγμα, θα έχουμε μια ποσόστωση και δεν κάνουμε τίποτε άλλο από το να έχουμε 60% άνδρες και 40% γυναίκες. Εγώ θα το αντιστρέψω. Θα βάλω στο κόμμα 60% γυναίκες και 40% άνδρες. Και άνδρες που θα έχουν την ευαισθησία να υποστηρίξουν τις γυναίκες», είπε η κ. Μεγαλοοικονόμου.Για τον Κυριάκο Μητσοτάκη, είπε ότι τον σέβεται και πως κάνει έργο, ενώ για τον Αλέξη Τσίπρα σχολίασε ότι προσπάθησε, «αλλά εσωκομματικά είχε λάθος συνεργάτες». Πρότεινε για επόμενη Πρόεδρο της Δημοκρατίας, την κ. Λούκα Κατσέλη.